CELEX: 31988R3939
Language: mt
Date: 1988-12-16 00:00:00
Title: Ir-Regolament tal-Kummissjoni (KEE) Nru 3939/88 tas-16 ta’ Diċembru 1988 li jemenda r-Regolament (KEE) Nru 2580/88 li jippreskrivi regoli sabiex tiġi emendata l-lista ta’ varjetajiet tar-ross dikjarata f’Anness B mar-Regolament tal-Kunsill (KEE) Nru 3878/87

Avviż Legali Importanti

|

31988R3939

Official Journal L 348 , 17/12/1988 P. 0033 - 0033 Finnish special edition: Chapter 3 Volume 28 P. 0017  Swedish special edition: Chapter 3 Volume 28 P. 0017 

		Ir-Regolament tal-Kummissjoni (KEE) Nru 3939/88tas-16 ta’ Diċembru 1988li jemenda r-Regolament (KEE) Nru 2580/88 li jippreskrivi regoli sabiex tiġi emendata l-lista ta’ varjetajiet tar-ross dikjarata f’Anness B mar-Regolament tal-Kunsill (KEE) Nru 3878/87IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat ir-Regolament tal-Kunsill (KEE) Nru 3878/87 tat-18 ta’ Diċembru 1987 dwar l-għajnuna fuq il-produzzjoni għal ċertu varjetajiet ta’ ross [1], kif emendat bir-Regolament (KEE) Nru 1424/88 [2], u partikolarment Artikolu 2(3) miġjub fih,Billi Artikolu 2(1) tar-Regolament tal-Kummissjoni (KEE) Nru 2580/88 [3] jippreskrivi l-31 ta’ Lulju għad-dħul ta’ applikazzjonijiet minn Stati Membri għall-inklużjoni ta’ varjetajiet ta’ ross f’Anness B mar-Regolament (KEE) Nru 3878/87;Billi l-inklużjoni fil-katalgu nazzjonali hija kondizzjoni essenzjali għad-dħul ta’ applikazzjonijiet bħal dawn; billi, ladarba kondizzjoni bħal din ma tistax tintlaħaq sa dik id-data, li tiġi qabel il-ħsada, id-data msemmija għandha titmexxa lura għall-20 ta’ Diċembru;Billi l-miżuri provduti f’dan ir-Regolament huma b’mod konformi ma’ l-opinjoni tal-Kumitat tat-Tmexxija taċ-Ċereali,ADOTTAT DAN IR-REGOLAMENT:Artikolu 1F’Artikolu 2(1) tar-Regolament (KEE) Nru 2580/88, "31 ta’ Lulju" hija hawnhekk mibdula "20 ta’ Diċembru".Artikolu 2Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fis-16 ta’ Diċembru 1988.Għall-KummissjoniFrans AndriessenViċi-President[1] ĠU L 365, ta’ l-24.12.1987, p. 3.[2] ĠU L 131, tas-27.5.1988, p. 2.[3] ĠU L 230, tad-19.8.1988, p. 8.--------------------------------------------------